“Tamagochi” iOS va Android uchun to‘ldirilgan reallikli dastur sifatida qaytib keladi (video)

Yaponiyaning Bandai Namco kompaniyasi mobil qurilmalar uchun My Tamagotchi Forever o‘yini haqida e’lon qilib, ilk treylerni namoyish etdi, deb yozadi TJournal. Dastur 2018-yilda iOS va Android qurilmalar foydalanuvchilariga havola qilinadi.

Dastur g‘oyasiga ko‘ra, tamagochilarning barchasi “Tamataun” shahrida yashaydi, bu o‘z jonivorini boshqa foydalanuvchilarniki bilan qiyoslash imkonini beradi. Original o‘yinchoqda bo‘lgani kabi, “xo‘jayin” tamagochini parvarish qilishi va uni rivojlantirishi kerak. Shu tarzda u yangi bosqichlarga o‘tib, yangi buyumlarni, masalan, yegulik va liboslarni ochadi.
O‘yin shartli bepul, ya’ni mikrotranzaksiyalarni ko‘zda tutadi.
Treylerda AR — to‘ldirilgan reallikning joriy etilishiga ishora qilinadi.